ΕΛΛΗΝΙΚΗ ΔΗΜΟΚΡΑΤΙΑ
ΘΕΜΑ:«Τροποποίηση της αριθμ. Α.1203/16-5-2019 (B’ 1933/29.05.2019) Απόφασης της ΑΑΔΕ σχετικά με τα δικαιολογητικά και τις διατυπώσεις προσδιορισμού και διαμόρφωσης της φορολογητέας αξίας για την επιβολή του τέλους ταξινόμησης στα αυτοκίνητα οχήματα και τις μοτοσικλέτες.».
Α Π Ο Φ Α Σ Η
Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ
Έχοντας υπόψη :
1. Τις διατάξεις:
α)	Του πρώτου εδαφίου της παραγράφου 4 του άρθρου 126 του ν. 2960/2001 (Α΄ 265) «Εθνικός Τελωνειακός Κώδικας» και της παραγράφου 10 του άρθρου 123 του ν. 2960/2001, όπως τροποποιήθηκε και ισχύει.
β)	του Κεφαλαίου Α΄ «Σύσταση Ανεξάρτητης Αρχής Δημοσίων Εσόδων» του Μέρους Πρώτου του ν.4389/2016 (Α΄94) και ειδικότερα του άρθρου 7, της παραγράφου 1 του άρθρου 14 και του άρθρου 41 αυτού.
2. Την αριθμ. Δ.ΟΡΓ.Α 1036960ΕΞ2017/10.03.2017 (Β΄ 968), απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)», όπως ισχύει.
3. Την αριθμ. Δ6Α 1015213 ΕΞ 2013/28-1-2013 (Β΄130 και Β΄372) απόφαση του Υπουργού Οικονομικών και του Υφυπουργού Οικονομικών «Μεταβίβαση αρμοδιοτήτων στον Γενικό Γραμματέα της Γενικής Γραμματείας Δημοσίων Εσόδων του Υπουργείου Οικονομικών», όπως συμπληρώθηκε, τροποποιήθηκε και ισχύει, σε συνδυασμό με τις διατάξεις της υποπαραγράφου α΄ της παρ.3 του άρθρου 41 του ν.4389/2016.
4. Την αριθμ.1 της 20.01.2016 (Υ.Ο.Δ.Δ. 18) πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών», σε συνδυασμό με τις διατάξεις του πρώτου εδαφίου της παραγράφου 10 του άρθρου 41 του ν.4389/2016 και τις υπ΄ αριθμ. 39/3/30.11.2017 Απόφαση του Συμβουλίου Διοίκησης της Α.Α.Δ.Ε. (Υ.Ο.Δ.Δ. 689/20.12.2017) «Ανανέωση θητείας του Διοικητή της Ανεξάρτητης Αρχής Δημοσίων Εσόδων» και υπ΄ αριθμ. 5294 ΕΞ 2020/17.01.2020 (Υ.Ο.Δ.Δ. 27/17.01.2020) Απόφαση Υπουργού Οικονομικών «Ανανέωση της θητείας του Διοικητή της Ανεξάρτητης Αρχής Δημοσίων Εσόδων».
5. Την αριθμ. Δ19Α 5041533 ΕΞ 2013/2-12-2013 (ΦΕΚ Β΄ 3051/2-12-2013) ΑΥΟ «Καθιέρωση πληροφορικού συστήματος ICIS.net και ηλεκτρονικών συναλλαγών, σε πλήρη εφαρμογή».
6. Την αριθμ. ΔΕΦΚ 5041345 ΕΞ 2013/28-11-2013 ΕΔΥΟ «Οδηγίες για τη λειτουργία του υποσυστήματος ΕΙΔΙΚΩΝ ΦΟΡΩΝ ΚΑΤΑΝΑΛΩΣΗΣ στο ICIS.net».
7. Την ΔΤΔ Α 1184721 ΕΞ 2016/16-12-2016 (ΦΕΚ Β΄ 4488/30-12-2016) απόφαση Γενικού Γραμματέα Δημοσίων Εσόδων «Υποχρεωτική ηλεκτρονική υποβολή των υποστηρικτικών της διασάφησης εισαγωγής εγγράφων Τήρηση αρχείου».
8. Την ανάγκη χορήγησης ενός εύλογου χρονικού διαστήματος για την προμήθεια του αναγκαίου εξοπλισμού από τις τελωνειακές αρχές για την αποτελεσματική ανταπόκρισή τους στις απαιτήσεις της αρ.Α.1203/16-5-2019 Απόφασης ΑΑΔΕ.
9. Το γεγονός ότι από τις διατάξεις της παρούσας δεν προκαλείται δαπάνη σε βάρος του προϋπολογισμού της Ανεξάρτητης Αρχής Δημοσίων Εσόδων (Α.Α.Δ.Ε.).
ΑΠΟΦΑΣΙΖΟΥΜΕ
Άρθρο 1
Στην παράγραφο 2 του άρθρου 15 της αριθμ. Α.1203/16-5-2019 (B’ 1933/29.05.2019) Απόφασης της
ΑΑΔΕ, προστίθεται δεύτερο εδάφιο ως ακολούθως:
«Μέχρι την ανωτέρω ημερομηνία, η προβλεπόμενη διαδικασία ανάκτησης των παραστατικών από τις αρμόδιες τελωνειακές περιφέρειες μέσω του Πληροφοριακού Συστήματος Τελωνείων ICISnet για τον προσδιορισμό/καθορισμό της αξίας, όπως αυτή ορίζεται στις διατάξεις της παραγράφου 4 του άρθρου 6, του στοιχείου β της παραγράφου 2 και του στοιχείου β της παραγράφου 4 του άρθρου 8, δεν είναι υποχρεωτική για τα τελωνεία του νομού Αττικής τα οποία δύνανται να αποστέλλουν τα παραστατικά μετά των συνημμένων δικαιολογητικών εγγράφων στην αρμόδια Τελωνειακή Περιφέρεια για τον προσδιορισμό της φορολογητέας αξίας με κάθε πρόσφορο κατά την κρίση τους μέσο».
Άρθρο 2 
Έναρξη ισχύος
1. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
2. Η παρούσα απόφαση να δημοσιευτεί στην Εφημερίδα της Κυβερνήσεως.
Ο ΔΙΟΚΗΤΗΣ ΤΗΣ Α.Α.Δ.Ε.
ΓΕΩΡΓΙΟΣ ΠΙΤΣΙΛΗΣ
Πίνακας Διανομής:
Α. Αποδέκτες για ενέργεια
Εθνικό Τυπογραφείο
(Για δημοσίευση της παρούσας στην Εφημερίδα της Κυβερνήσεως)
Β. Εσωτερική Διανομή:
1. Γραφείο Διοικητή Α.Α.Δ.Ε.
2. Αυτοτελές Τμήμα Υποστήριξης Γεν. Δ/νσης Τελωνείων & Ε.Φ.Κ
3. Δ/νση Στρατηγικής Τελωνειακών Ελέγχων & Παραβάσεων
4. Δ/νση Ε.Φ.Κ. και Φ.Π.Α.
